Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: felsõoktatásról szóló 1993. évi LXXX. törvény (Ftv.) határozza meg. Az Egységes Tanulmányi Rendszerhez (ETR)
Paragraph Index: 811

felsõoktatásról szóló 1993. évi LXXX. törvény (Ftv.) határozza meg. Az Egységes Tanulmányi Rendszerhez (ETR) kapcsolódó adatkezelés ezt a kört nem haladhatja meg. Az Ftv. 2. számú melléklete meghatározza a felsõoktatási intézményekben kezelhetõ személyes és különleges adatok körét; ezen túlmenõen az adatok csak az érintett hozzájárulásával kezelhetõk. A hozzájáruláson alapuló adatkezelések esetében is figyelemmel kell lenni az adatkezelés célhozkötöttségének elvére, mely szerint „csak olyan személyes adat kezelhetõ, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig”. [Avtv. 5. § (2) bek.] Az Ftv. hivatkozott melléklete alapján a felsõoktatási intézmény nem kezelheti az érintett anyja nevére, családi állapotára, anyanyelvére, gyesre, gyedre vonatkozó adatokat; a határon túli magyarságra vonatkozó adatot, az adószámot, taj-számot, bankszámlaszámot, személyi igazolvány számot, útlevélszámot, a tartózkodási engedélyre vonatkozó adatokat. Természetesen a felsõoktatási intézményekben más törvények alapján is folyik adatkezelés. Így például a társadalombiztosítási ellátásokra, az ezzel kapcsolatos ellátásokra vonatkozó jogszabályok alapján az érintett anyja neve, taj-száma része az adatkezelésnek. Ez az adatkezelés azonban csak a vonatkozó jogszabályokban meghatározott célt (ebben a példában: a társadalombiztosítással összefüggõ eljárásokat) szolgálhatja, és más adatkezelésekkel nem kapcsolhatók össze, így az ETR-rel sem. Vagyis az egyetem nem kapcsolhatja össze a különbözõ jogszabályok alapján végzett, különbözõ célt szolgáló adatkezeléseket. Nem kifogásolható az, hogy a hallgató valamennyi reá vonatkozó adathoz egységesen hozzáférhet, azonban az egyetem dolgozói (oktatók, tanulmányi elõadók, gazdasági ügyintézõk) csak azokhoz az adatokhoz férhetnek hozzá, melyek kezelésére feladataik ellátásához szükségük van. Az Ön által kifejezetten sérelmezett, anyanyelvre vonatkozó adatot az egyetem csak az Ön hozzájárulásával kezelheti, és csak akkor, ha az adatkezelést meghatározott cél indokolja. Természetesen Önt ebben az esetben is megilleti az Avtv. alapján a helyesbítés joga, vagyis a tévesen kezelt adatokat az adatkezelõ az Ön kérésére helyesbíteni, nem kötelezõ adatkezelés esetében pedig erre vonatkozó kérése alapján törölni köteles. Tekintettel arra, hogy az ETR egy minisztériumi projekt, mely más felsõoktatási intézményeket is érint (melyekbõl szintén érkezett panasz), és a cél egy országosan egységes rendszer kialakítása, szükségesnek tartom a vizsgálat kiterjesztését az ETR-hez kapcsolódó adatkezelés egészére. Ennek érdekében meg fogom keresni a minisztérium illetékes vezetõjét. Adatvédelmi kérdésekben forduljon hozzám továbbra is bizalommal. Budapest, 2002. április 4. Üdvözlettel: Dr. Péterfalvi Attila (194/A/2002) [Állásfoglalás: az internetes honlapon lévõ tárgyalási jegyzéken az érintettek neve nem jelenhet meg, a jegyzék csak az ügyszámot, a tárgyalás helyét és idejét, a bíró nevét, illetve az ügy tárgyának megjelölését tartalmazhatja] […] Tisztelt […]!

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes